system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Lunca Mureșului, Alba.
assistant
Lunca Mureșului, mai demult Cucerdea Secuiască, (în , colocvial Kocsárd) este satul de reședință al comunei cu același nume din județul Alba, Transilvania, România.

Așezare 
Localitatea Lunca Mureșului este situată în zona de contact a Câmpiei colinare a Turzii cu terasele de pe dreapta văii Mureșului.

Istoric 
Localitatea este atestată documentar din anul 1291 sub numele Terra Kichard.

Pe Harta Iosefină a Transilvaniei din 1769-1773 (Sectio 140) localitatea apare sub numele de Szekely Kotsárd. 

Până în anul 1876 satul a aparținut Scaunului Secuiesc al Arieșului. 

În perioada interbelică a făcut parte din județul Turda, plasa Câmpia Turzii.

Date geologice 
În perimetrul acestei localități s-a pus în evidență prezența unei acumulări de sare gemă.

Demografie 
La recensământul din 1850 au fost înregistrați 1.631 locuitori, dintre care 807 români, 635 maghiari și 189 romi.

Lăcașuri de cult 
 Biserica reformată, edificiu din anul 1676.
 Biserica de lemn „Pogorârea Sf. Duh și Sf. Arhangheli” din anul 1723, cu adăugiri din secolul al XIX-lea și cu picturi interioare executate în anul 1810 de Popa Nicolae. Biserica este înscrisă pe lista monumentelor istorice din județul Alba elaborată de Ministerul Culturii și Patrimoniului Național din România în anul 2010.
 Biserica „Izvorul Tămăduirii”, 1996.

Transporturi 
În perimetrul localității se află Gara Războieni și halta Lunca Mureșului.

Gara Războieni, aflată și în prezent pe teritoriul satului Lunca Mureșului, s-a numit până în anul 1918 "Gara Székelykocsárd" („Gara Cucerdea Secuiască”).

Personalități 
Simion Lazăr , Intemeietorul Școlii românești din Lunca Mureșului la anul 1919.
Sándor Kónya-Hamar (n. 1948), scriitor

Note

Vezi și
Lista monumentelor istorice din județul Alba

Legături externe 

 Pagina Primăriei
 Lunca Mureșului, la www.fallingrain.com
 Repertoriul așezărilor rurale din Dacia romană
 Evoluția demografică a populației din județul Alba între anii 1850-2002 (autor: Varga E. Arpád)

Galerie de imagini 

Lunca Mureșului, Lunca Mureșului
Lunca Mureșului, Lunca Mureșului
Lunca Mureșului, Lunca Mureșului